Paryžiaus aviacijos paroda

Paryžiaus aviacijos paroda () – seniausia ir didžiausia aviacijos paroda pasaulyje. Pirmą kartą surengta 1909 m. Šiuo metu rengiama nelyginiais metais Le Buržė oro uoste, šiaurinėje Paryžiaus dalyje.

Ją organizuoja Prancūzijos aeronautikos pramonės asociacija (Groupement des Industries Françaises Aéronautiques et Spatiales, Gifas). Tai daugiausia komercinis renginys, kuriame pristatomi kariniai ir civiliniai orlaiviai; plačiai įvardijamas kaip prestižiškiausia tokio tipo paroda pasaulyje. Čia pranešama apie pagrindines orlaivių pardavimo sutartis, sudarytas tarp gamintojų. Parodoje dalyvauja stambiausi tarptautiniai orlaivių gamintojai, taip pat kai kurių šalių ginkluotųjų pajėgų atstovai.

Istorija 
Parodos istorijos ištakos siekia XX a. pirmąjį dešimtmetį. Dar 1908 m. dalis Paryžiaus automobilių parodos buvo skirta aviacijai. Po metų paroda vyko Didžiuosiuose rūmuose (Grand Palais) nuo rugsėjo 25 iki spalio 17 d. Tuomet apsilankė per 100 000 lankytojų, norėdami išvysti įvairiausius išradimus, pristatytus net 380-ties eksponentų. Prieš Pirmąjį pasaulinį karą buvo surengtos dar keturios parodos. Po karo paroda buvo surengta 1919 m. ir nuo 1924 m. vykdavo kas dvejus metus, iki kol vėl buvo nutraukta dėl Antrojo pasaulinio karo. Praėjus vieneriems metams, t. y. 1946 m. dar kartą buvo surengta ir nuo 1949 m. vykdavo nelyginiais metais.

Paroda ir toliau vyko Didžiuosiuose rūmuose, o 1949-ųjų metų skraidymo pasirodymai buvo perkelti į Orli oro uostą. 1953 m. visa paroda buvo perkelta į Le Buržė oro uostą. 1971 m. buvo pristatytas natūralaus dydžio Airbus A300 koncepcinis modelis, o 1973 m. buvo pristatyti nauji DC-10 ir Lockheed Tristar orlaivių modeliai.

1961 m. (figūrinio skraidymo metu) ir 1965 m. (nusileidimo metu) įvyko dvi bombonešių Convair B-58 Hustler aviakatastrofos.

1973 m. 
1973 m. birželio 3 d. Tupolev Tu-144 orlaivis (registracijos numeris – 77102) sudužo pasirodymo metu. Staigiai kildamas lėktuvas neteko greičio ir nepaisant bandymo ištiesinti smigimo žemyn metu sudužo. Įvykio metu buvo sugriauta 15 pastatų, žuvo 6 įgulos nariai ir 8 žmonės buvę ant žemės, taip pat kiti 60 žmonių patyrė rimtus sužalojimus.

Šio incidento priežastys lieka ginčytinos. Pagal vieną teoriją, Tu-144 bandė išvengti French Mirage persekiojimo lėktuvo, kuris bandė jį nufotografuoti. Kita – kad Tu-144 ir Concorde lenktynių metu, norėdama nustelbti Concorde, Tu-144 įgula nusprendė atlikti manevrą, kuriam lėktuvas nebuvo pritaikytas.

1989 m. 
38-osios Paryžiaus aviacijos parodos metu buvo pristatytos erdvėlaivių gamybos technologijos iš NATO ir Varšuvos sutarties organizacijos narių. Parodomojo skrydžio metu sudužo Mikojan MiG-29, tačiau aukų buvo išvengta. Taip pat pirmą kartą už Tarybų Sąjungos ribų buvo pristatytas Buran erdvėlaivis, transportuojamas Antonov An-225 orlaivio.

2005–2009 m. 
Po 2003 m. nuosmukio dėl Irako karo, 2005 m. į parodą sugrįžo JAV aviakompanijos, pristatydamos didelį kiekį orlaivių. Tuomet tvyrojo įtempta atmosfera dėl neseniai pradėto Pasaulio prekybos organizacijos bylinėjimosi, kurio metu Jungtinės Valstijos nepagrįstai tvirtino, jog PPO suteikė prieštaringą dotaciją bendrovei „Airbus“.

2009 m. parodos metu buvo pagerbtos „Air France“ skrydžio 447 aviakatastrofos aukos.

2011 m. 
Tai buvo 49-oji Paryžiaus aviacijos paroda, kurioje dalyvavo 2100 tarptautinių eksponentų. 28 paviljonuose buvo pristatyta 150 orlaivių, tarp jų ir Saulės energija varomas Solar Impulse. Pirmą kartą parodoje dalyvavo Kinijos orlaivių gamintojas „Comac“; taip pat buvo pristatytos dvi naujų „Boeing“ keleivinių ir krovininių orlaivių versijos – 747-8 ir 787.

Demonstracinė A380 versija sudužo dar prieš parodos atidarymą ir turėjo būti pakeista. Tuo tarpu naujas A400M karinis orlaivis susidūrė su variklio gedimais, bet visgi galėjo atlikti keletą parodomųjų skrydžių. „Airbus“ priėmė apie 910 užsakymų už $88 mlrd. JAV dolerių, įskaitant $60 mlrd. už A320neo, užsakytą „GECAS U.S.“, o „Boeing“ pranešė apie 141 užsakymą, kurių vertė $22 mlrd. JAV dolerių. Parodoje apsilankė nuo 145 000 iki 200 000 lankytojų visuomenei atvirų dienų metu ir apie 120 000 – liepos 26-ąją dieną.

Šaltiniai

Nuorodos 

 Oficiali svetainė (pranc., angl. kalbomis)
 Oficiali GIFAS (Prancūzijos aeronautikos pramonės asociacijos) svetainė

Aviacija
Parodos Paryžiuje